## MUNICIPIUL CRAIOVA

## CONSILIUL LOCAL AL MUNICIPIULUI CRAIOVA

## 

### HOTĂRÂREA NR.463

### privind stabilirea şi aprobarea impozitelor şi taxelor locale, pentru anul 2022

Consiliul Local al Municipiului Craiova, întrunit în şedinţa ordinară din data de 25.11.2021;

Având în vedere referatul de aprobare nr.197074/2021, raportul nr.198990/2021 întocmit de Direcția Impozite și Taxe şi raportul de avizare nr.202943/2021 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea impozitelor şi taxelor locale, pentru anul 2022 și avizele nr.8/2021 al Comisiei I-Buget Finanţe, Studii, Prognoze şi Administrarea domeniului, nr.8/2021 al Comisiei IV-Învăţământ, Cultură, Sănătate, Culte, Tineret şi Sport, nr.8/2021 al Comisiei II-Urbanism, Protecţia Mediului şi Conservarea Monumentelor, nr.8/2021 al Comisiei III**-**Servicii Publice, Liberã Iniţiativã şi Relaţii Internaţionale şi nr.8/2021 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile art.56, art.120 alin.(1), art.121 alin.(1) şi (2) şi art.139 alin.(2) din Constituţia României, republicată, art.4 şi art.9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1996, art.7 alin.(2) din Legea nr.287/2009 privind Codul civil, republicată, cu modificările ulterioare, art.5 alin.(1) lit.a) şi alin.(2), art.16 alin.(2), art.20 alin.(1) lit.b), art.27, art.30 din Legea nr.273/2006 privind finanţele publice locale, cu modificările şi completările ulterioare, art.1, art.2 alin.(1) lit.h), precum şi pe cele ale titlului IX din Legea nr.227/2015 privind Codul fiscal, cu modificările şi completările ulterioare, Ordonanţei de Urgenţă a Guvernului nr.80/2013 privind taxele judiciare de timbru, cu modificările şi completările ulterioare, Legii nr.207/2015 privind Codul de procedură fiscală, cu modificările şi completările ulterioare, art.6 lit.b) din Ordonanţa Guvernului nr.99/2000 privind comercializarea produselor şi serviciilor de piaţă, republicată, cu modificările şi completările ulterioare, Legii nr.119/2006 cu privire la actele de stare civilă, cu modificările şi completările ulterioare, Ordonanţei Guvernului nr.84/2001 privind înființarea, organizarea și funcționarea serviciilor publice comunitare de evidență a persoanelor, Legii nr.16/1996 privind Arhivele Naţionale, republicată, [Legii nr.50/1991 privind autorizarea executării lucrărilor de](https://lege5.ro/Gratuit/gy3dgmju/legea-nr-50-1991-privind-autorizarea-executarii-lucrarilor-de-constructii)construcţii, modificată şi completată, Ordinului nr.839/2009 pentru aprobarea Normelor Metodologice de aplicare a [Legii nr.50/1991 privind autorizarea executării lucrărilor de](https://lege5.ro/Gratuit/gy3dgmju/legea-nr-50-1991-privind-autorizarea-executarii-lucrarilor-de-constructii)construcţii, Hotărârii Guvernului nr.348/2004 privind exercitarea comerțului cu produse și servicii de piață în unele zone publice, art.7 alin.13 din Legea nr.52/2003 privind transparenţa decizională în administraţia publică, cu completările ulterioare;

În temeiul art.129 alin.2 lit.b, coroborat cu alin.4 lit.c, art.139 alin.3 lit.c, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

**HOTĂRĂŞTE:**

**Art.1. (1)** Impozitele și taxele locale, pe anul 2022, se stabilesc potrivit prezentei hotărâri.

**(2)** Nivelurile cotelor, valorile impozabile, nivelurile impozitelor și taxelor care se stabilesc, se actualizează și se ajustează, după caz, de către Consiliul Local al Municipiului Craiova, sunt prevăzute în **anexa nr.1**, care face parte integrantă din prezenta hotărâre.

**(3)** Nivelurile altor taxe locale instituite în temeiul Legii nr.227/2015 privind Codul fiscal, cu modificările ulterioare, care se stabilesc, se actualizează, după caz, de către Consiliul Local al Municipiului Craiova, sunt prevăzute în **anexa nr.2**, care face parte integrantă din prezenta hotărâre.

**(4)** Se aprobă zonele de atracţie comercială, conform **anexei nr.3**, care face parte integrantă din prezenta hotărâre.

**(5)** Nivelurile taxelor locale pentru utilizarea temporară a Complexului Sportiv Craiova–Stadion de Fotbal şi procedura de administrare a acestora, care se stabilesc, se actualizează, după caz, de către Consiliul Local al Municipiului Craiova, sunt prevăzute în **anexa nr.4**, care face parte integrantă din prezenta hotărâre**.**

**(6)** Nivelurile taxelor locale pentru utilizarea temporară a Complexului Sportiv Craiova - Stadion de Atletism și procedura de administrare a acestora, care se stabilesc, se actualizează, după caz, de către Consiliul Local al Municipiului Craiova, sunt prevăzute în **anexa nr.5**, care face parte integrantă din prezenta hotărâre.

**(7)** Nivelurile taxelor speciale instituite în temeiul Legii nr.227/2015 privind Codul fiscal, care se stabilesc, se actualizează, după caz, de către Consiliul Local al Municipiului Craiova, sunt prevăzute în **anexa nr.6**, care face parte integrantă din prezenta hotărâre.

**Art.2. (1)** Se aprobă, în conformitate cu prevederile Legii nr.227/2015 privind Codul fiscal, începând cu anul 2022, instituirea taxei speciale pentru eliberarea adeverinței privind edificarea/extinderea construcţiei fară autorizație de construire, conform art. 37, alin.(6) din Legea 50/1991, republicată, (mai vechi de 3 ani) pentru care împlinirea termenului de prescripție nu mai permite aplicarea sancțiunilor conform art.31 din Legea 50/1991, republicată.

**(2)** Pentru anul 2022, cuantumul taxei speciale este de:

1. **0,5 %** din valoarea impozabilă a clădirii rezidențiale (construcții destinate locuirii și anexe);
2. **- 1 %** din valoarea impozabilă a cladirii nerezidențiale;

**(3)** Se aprobă Regulamentul privind instituirea taxei speciale prevăzute la alin.(1), prevăzut în **anexa nr.7**, care face parte integrantă din prezenta hotărâre.

**Art.3.** Se aprobă zonarea teritoriului municipiului Craiova, în conformitate cu prevederile Legii nr.227/2015 privind Codul fiscal, în vederea determinării impozitului pe clădiri şi a impozitului/taxei pe terenul din intravilanul localităţii, conform **anexei nr.8**, care face parte integrantă din prezenta hotărâre.

**Art.4. (1)**Se aprobă acordarea unei bonificaţii de 10%, pentru plata cu anticipaţie a impozitului/taxei pe clădiri, datorat pentru întregul an de către contribuabili,până la data de 31 martie 2022, în conformitate cu prevederile Legii nr.227/2015 privind Codul fiscal.

**(2)** Se aprobă acordarea unei bonificaţii de 10%, pentru plata cu anticipaţie a impozitului/taxei pe teren, datorat pentru întregul an de către contribuabili,până la data de 31 martie 2022, în conformitate cu prevederile Legii nr.227/2015 privind Codul fiscal.

**(3)** Se aprobă acordarea unei bonificaţii de 10%, pentru plata cu anticipaţie a impozitului pe mijloacele de transport, datorat pentru întregul an de către contribuabili,până la data de 31 martie 2022, în conformitate cu prevederile Legii nr.227/2015 privind Codul fiscal.

**Art.5.** Se aprobă limitele amenzilor pentru contravențiile prevăzute la art.493 din Legea nr.227/2015 privind Codul fiscal, conform **anexei nr.9**, care face parte integrantă din prezenta hotărâre.

**Art.6. (1)** Se aprobă acordarea scutirii/reducerii de la plata impozitului/taxei pe clădiri, scutirii impozitului/taxei pe teren și scutirii de la plata taxei pentru eliberarea certificatelor, avizelor şi autorizaţiilor prevăzute în **anexa nr.10**, care face parte integrantă din prezenta hotărâre.

**(2)** Se aprobă procedurile de acordare a scutirilor de la plata impozitului/taxei pe clădiri și a scutirii impozitului/taxei pe teren, conform **anexelor nr.11-20**,care facparte integrantă din prezenta hotărâre.

**(3)** Se aprobă procedura și criteriile de acordare a reducerii cu 50% de la plata impozitului/taxei pentru clădirile rezidențiale, pe o perioadă de 3 ani consecutivi, clădiri rezidențiale unde au fost executate lucrări de reparare/refacere a finisajelor exterioare prevăzute la art.6 alin.(1), lit.b din Legea nr.153/2011 privind măsuri de creștere a calității arhitectural-ambientale a clădirilor, cu modificările și completările ulterioare, conform **anexei nr.21**, care face parte integrantă din prezenta hotărâre.

**Art.7.** **(1)** Se aprobă majorarea cu 500% a impozitului pentru clădirile şi/sau terenurile neîngrijite, situate în intravilanul municipiului Craiova.

**(2)** Criteriile de încadrare a clădirilor/terenurilor în categoria „neîngrijite” sunt stabilite prin Hotărârea Consiliului Local al Municipiului Craiova nr.9/2017 privind aprobarea criteriilor de încadrare în categoria clădirilor şi terenurilor neîngrijite situate în intravilanul municipiului Craiova şi a normelor de procedură instituite în acest sens.

**Art.8.** Prevederile prezentei hotărâri se aplică, începând cu data de 1 ianuarie 2022.

**Art.9.** La data adoptării prezentei hotărârii, se modifică în mod corespunzător [Hotărârea Consiliului Local nr.158](https://www.primariacraiova.ro/pozearticole/userfiles/files/01/18388.pdf)/2018 [privind indexarea nivelurilor impozitelor, taxelor locale şi a altor sume care se fac venit la bugetul local, care constau într-o anumită sumă în lei sau care sunt stabilite pe baza unei anumite sume în lei, în municipiul Craiova, începând cu anul 2019](https://www.primariacraiova.ro/pozearticole/userfiles/files/01/18388.pdf).

**Art.10.** Orice modificare a legislaței incidente în domeniu, modifică de drept prevederile prezentei hotărâri.

**Art.11.** Primarul Municipiului Craiova prin aparatul de specialitate: ServiciulAdministraţie Publică Locală, Direcţia Impozite şi Taxe, Direcția Investiții, Achiziții și Licitații, Direcţia de Evidenţă a Persoanelor, Direcţia Economico–Financiară, Direcţia Urbanism, Amenajarea Teritoriului, Direcţia Servicii Publice, Direcţia Juridică,

Asistenţă de Specialitate şi Contencios Administrativ, Direcţia Patrimoniu, Direcţia Elaborare și Implementare Proiecte, Direcţia Fond Locativ şi Control Asociaţii de Proprietari, Direcţia Baze Sportive şi Agrement, Direcţia Relaţii Publice şi Management Documente, Serviciul Registrul Agricol, Serviciul Imagine, Serviciul Resurse Umane, Biroul Situații de Urgență și Protecție Civilă, Serviciul Autoritate Tutelară și Biroul Relații cu Consiliul Local, Evidență Documente și Arhivă vor aduce la îndeplinire prevederile prezentei hotărâri.

|  |  |
| --- | --- |
| **PREŞEDINTE DE ŞEDINŢĂ** | **CONTRASEMNEAZĂ,** |
|  | **SECRETAR GENERAL,** |
| **Lucian-Costin DINDIRICĂ** | **Nicoleta MIULESCU** |